**Facultatea MEDICINĂ**

**Programul de studii 0912.1 MEDICINĂ I**

**CATEDRA DE LIMBA ROMÂNĂ ȘI TERMINOLOGIE MEDICALĂ**

|  |  |  |  |
| --- | --- | --- | --- |
|

|  |  |
| --- | --- |
| APROBATla ședința Comisiei de Asigurare a Calității și Evaluării Curriculare Facultatea de Medicină IProces verbal nr.\_\_\_ din \_\_\_\_\_\_\_\_\_\_\_\_Președinte, dr.hab. șt. med., conf. univ.  Pădure Andrei\_\_\_\_\_\_\_\_\_\_\_\_\_\_\_\_\_\_\_\_\_\_ | APROBATĂla ședința Consiliului Facultății de Medicină 2Proces verbal Nr.\_\_\_ din \_\_\_\_\_\_\_\_\_\_\_\_\_Decanul Facultății de Medicină 2,dr.șt. med., conf. univ. Bețiu Mircea\_\_\_\_\_\_\_\_\_\_\_\_\_\_\_\_\_ |

 | APROBATla ședința Consiliului Facultății de Medicină IProces verbal nr.\_\_\_ din \_\_\_\_\_\_\_\_\_\_\_\_\_Decanul Facultății dr.hab. șt.med., conf. univPlăcintă Gheorghe\_\_\_\_\_\_\_\_\_\_\_\_\_\_\_\_\_\_\_\_\_\_  |

APROBAT

la Catedra de limba română și terminologie medicală

Proces verbal Nr.9 din 19.02.2024

Șeful Catedrei de limba română și terminologie medicală,

dr. în pedagogie, conf. univ. Chiriac Argentina \_\_\_\_\_\_\_\_\_\_\_

**CURRICULUM**

**DISCIPLINA: TERMINOLOGIe MEDICALĂ LATINĂ**

**(**pentru studenții autohtoni, alolingvi autohtoni, străini)

**Studii integrate**

 Tipul cursului: **Disciplină opțională**

Curriculum elaborat de colectivul de autori:

Chiriac Argentina, dr. în pedagogie, conf. univ.

Lopatiuc Alina, dr. în filologie, asist. univ.

Ștefârța Eleonora, asist. univ.

Cravcenco Svetlana, asist. univ.

Chişinău, 2024

1. **PRELIMINARII**

Prezentarea generală a disciplinei: locul şi rolul disciplinei în formarea competenţelor specifice ale programului de formare profesională / specialităţii.

Cursul de limbă latină îşi are obiectivul major de a oferi studenţilor posibilitatea de achiziţionare a competenţelor terminologice şi de utilizare cu precizie şi corectitudinea întreg arsenalului de diversităţi ale nomenclaturilor lexico-terminologice, care deservesc în calitate de noţiuni ştiinţele medico – farmaceutice. Cursul de limbă latină şi terminologie medicală susţine efortul intelectual al studentului la etapa incipientă a cunoaşterii şi înţelegerii informaţiei complexe, ce i se aduce spre asimilare, înarmându-l cu instrumentele lexicale, ce-i permit înaintarea în noile materii de studiu.

* Misiunea curriculumului (scopul) în formarea profesională
* Explorarea optimă a strategiilor de predare pentru a oferi studenţilor spre asimilare un summum de cunoştinţe iminent lansării şi avansării în spaţiul vast al ştiinţelor medicale şi farmaceutice.

A pune accentul pe valoarea pragmatică a limbilor latină şi greacă pentru aceste domenii, dar şi pentru uzul cotidian.

* Limba/limbile de predare a disciplinei: Limba Română, Limba Rusă, Limba Engleză;
* Beneficiari: studenții anului I, Facultatea Medicină I
1. **ADMINISTRAREA DISCIPLINEI**

|  |  |
| --- | --- |
| Codul disciplinei | G.01.A.008.1 |
| Denumirea disciplinei | Terminologia medicală latină |
| Responsabil (i) de disciplină | **Svetlana Cravcenco, Eleonora Ștefârță** |
| Anul  | **I** | Semestrul | **I** |
| Numărul de ore total, inclusiv**: 30 ore** |  |
| Curs | **10 ore** | Lucrări practice/ de laborator |  |
| Seminare | **10 ore** | Lucrul individual | **10 ore** |
| Stagiu clinic (total ore) |  |  |  |
| Forma de evaluare | **E\*** | Numărul de credite | **1** |

1. **Obiectivele de formare în cadrul disciplinei**

# *La finele studierii disciplinei studentul va fi capabil:*

# *la nivel de cunoaştere şi înţelegere:*

 **a) comprehensiunea orală:**

\* Să conştientizeze că perceperea auditivă este unul dintre importantele mijloace de asimilare a termenilor medicali.

\* Să-şi orienteze eforturile intelectuale spre memorarea auditivă a termenilor.

\* Să reproducă oral forma lexicografică a termenilor medicali şi farmaceutici.

\* Să identifice mărcile categoriilor gramaticale ( gen, număr, caz, persoană, timp, mod, conjugare etc.)

\* Să depisteze în avalanşa fonică tipurile de ortograme: -aeth- , -meth- , -thio- , -phen- phosph - etc.

\* Să înţeleagă cuvintele şi sintagmele latine, reproducând exact informaţia recepţionată la audiere.

\* Să facă scurte prezentări orale ale termenilor anatomici binominali şi polinominali.

\* Să stabilească la audiere corelaţia între termeni şi structurile anatomice învăţate anterior.

\* Să identifice în componenţa denumirilor triviale segmentele de frecvenţă ce comportă informaţii cu caracter anatomic, fiziologic, farmacologic, terapeutic (-alg-, -dol-, -press-, -tens-, -cor-, -card-, -vas-, -angi-, -allerg-, -mal-, -hypn-, -tranqu- etc. ).

\* Să-şi cultive deprinderile practice de construire a termenilor clinici în baza dubletelor greco - latine, a elementelor pre - şi postpozitive.

\* Să se axeze pe memorarea conştientă a termenilor şi reproducerea lor fidelă prin aplicarea celei mai eficiente metode-repetiţia.

**b) comprehensiunea scrisă:**

\* Să dezvolte lectura imitativă după modelul de lectură a profesorului.

\* Să exerseze lectura fluentă şi expresivă, articulând corect cuvintele, sintagmele, propoziţiile.

\* Să cunoască mărcile scrise ale tuturor categoriilor gramaticale specifice limbii latine.

\* Să traducă corect din limba română în latină şi viceversa denumirile structurilor anatomice, termeni clinici şi farmaceutici.

\* Să analizeze integritatea lexicală prin observarea şi înţelegerea elementelor componente.

# *la nivel de aplicare:*

1. **exprimarea orală:**

\*Să însușeasca termenii medicali prin antrenarea consecventă a memoriei verbal – auditive.

\* Să aplice exerciţiul creativ la însuşirea termenilor clinici şi farmaceutici.

\* Să utilizeze segmentele de frecvenţă la clasificarea remediilor medicamentoase conform grupelor farmacologice.

\*Să compare şi să se remarce interferenţele dintre Nomenclatura botanică şi Nomenclatura remediilor medicamentoase.

\* Să argumenteze, folosind metalimbajul respectiv, multiple reguli de gramatică ce vizează categoriile gramaticale fundamentale ale limbii latine. Să aplice normele gramaticale la construirea termenilor anatomici, clinici şi farmaceutici.

 Să alcătuiască prin sinteză termeni cu structură complexă, fiind stimulată continuu creativitatea, susţinută de situaţiile-problemă.

b) **exprimarea scrisă**

Să efectueze analiza gramaticală şi lexico – semantică a textului.

Să-şi cultive abilităţi de lucru apelând la analiză şi sinteză – tehnici de lucru universale, indispensabile însuşirii profunde, sistematizării informaţiei şi aplicării cunoştinţelor achiziţionate.

Să efectueze în scris diferite activităţi didactice (exerciţii, traduceri cu sau fără dicţionar, teste de evaluare).

Să construiască termeni în baza regulilor ortografice şi gramaticale însuşite.

Să cunoască şi să scrie corect omonimele lexicale, sinonimele în nomenclatura anatomică,

 terminologia clinică, nomenclatura botanică.

Să perceapă mesajul gramatical scris prin răspunsuri şi soluţionări corecte ale exerciţiilor şi ale probelor de control.

Să analizeze termeni medicali în baza semanticii etimonului.

Să-şi dezvolte abilităţi de utilizare independentă a cunoştinţelor, a deprinderilor dobândite la ore în scopul motivării instruirii continue.

  c) ***la nivel de integrare:***

Să realizeze integrarea interdisciplinară prin ilustrarea fenomenelor fonetice la nivelul diferitor sisteme terminologice. În baza fondului terminologic greco – latin să creeze termeni medicali respectând normele ortoepice şi ortografice, paradigma declinării substantivelor, adjectivelor, acordul adjectivelor cu substantivele, conjugarea verbelor la modurile şi timpurile prevăzute de program.

Să formuleze regulile de bază la prescrierea reţetelor conform actelor oficiale ale Ministerului Sănătăţii.

Să proiecteze simbolurile constituentelor termenilor anatomici.

Să delimiteze noţiunile de denumire sistematică şi denumire trivială a substanţei medicamentoase; denumirea comercială de marca comercială a medicamentului.

Să argumenteze necesitatea utilizării şi respectării corectitudinii elementelor terminologice folosite în Denumirile comune internaţionale ale medicamentelor, promovate în plan internaţional de Organizaţia Mondială a Sănătăţii.

Să argumenteze utilizarea maximelor, aforismelor şi expresiilor medicale uzuale.

Să-şi propună obiective, să aplice şi să-şi estimeze propriile performanţe fără supervizarea profesorului.

Să stabilească omniprezenţa limbii latine şi al elementelor terminologice greceşti în spaţiul terminologiei medicale şi farmaceutice, să aprecieze valoarea lor practică, să observe tangenţele şi conexiunile dintre disciplinele medicale pe care le asigură aceste două limbi (punctarea motivaţiei).

\* Să se integreze în activitatea profesională şi în viaţa cotidiană cu întregul arsenal de cunoştinţe ce ţin de istoria şi cultura civilizaţiei antice.

\*Să-şi edifice personalitatea respectând şi realizând consecvent dezideratele etice, ilustrând ,,Solidaritatea morală a civilizaţiei” (din preambulul UNESCO).

1. **Condiţionări şi exigenţe prealabile**

În instituţia cu profil medical studenţii însuşesc elemente de gramatică latină, materie consecvent orientată şi corelată cu necesitatea de învăţare a lexicului profesional. Partea consistentă a cursului include termeni medicali şi farmaceutici cu structuri diverse. Informaţia suplimentară cu caracter istoric şi filosofic, inserată dozat în manuale sau expusă de către profesor, are valoare educativă: etică şi estetică, relevând, în acelaşi timp, originea şi evoluţia terminologiei medicale şi farmaceutice. Cunoştinţele asimilate asigură soluţionarea independentă a problemelor terminologice curente ce consistă în perceperea conţinutului cât şi crearea termenilor cerută de context sau dictată de situaţie.

1. **TEMATICA ŞI REPARTIZAREA ORIENTATIVĂ A ORELOR**

***Cursuri (prelegeri), lucrări practice/ lucrări de laborator/seminare și lucru individual***

|  |  |  |  |
| --- | --- | --- | --- |
| r.d/o | ТЕМА |  | Numărul de ore |
| Prelegeri | Lucrări practice | Lucru individual |
|  | Fonetica. Incursiune istorică. ,, Lingua Latina est fundamentum linguae nostrae ’’. Latina ca limbă a terminologiei internaţionale. Nomenclatura anatomică. Substantivul. Categoriile gramaticale. Forma lexicografică. Desinenţele cazuale ale substantivelor de declinările I, II, III, IV, V (pentru Nom.- Gen. sing. şi plur.) Structura termenului anatomic. | 2 | 2 | 2 |
|  | Adjectivul. Categoriile gramaticale. Adjectivele de declinarea I-II-III. Forma lexicografică. Paradigma declinării. Gradele de comparaţie ale adjectivelor latine. Procedee de formare a comparativului. Gradul superlativ. Procedee de formare. Acordul adjectivelor la gradul superlativ cu substantivele. Dublete greco - latine ale adjectivelor. | 2 | 2 | 2 |
|  | Declinarea a III-a substantivelor. Particularităţi specifice. Tipuri de declinare. Desinenţe cazuale. Paradigma declinării. Genul masculin, feminin, neutru. Terminaţii de gen. Excepţii de gen. Acordul adjectivelor cu substantivele de declinarea a III-a. | 2 | 2 | 2 |
|  | Structura termenului farmaceutic. Denumiri sistematice şi triviale ale substanţelor medicamentoase. Nomenclatura chimică. Denumirile latine ale elementelor chimice. Procedee de formare a denumirilor de acizi. Denumirile internaţionale ale sărurilor. Denumiri de oxizi. Reţeta. Structura reţetei. Verbul. Categorii gramaticale. Forma lexicografică. ET de circulație internațională. Denumirile plantelor medicinale.**Testul Nr.1** **Structura termenului farmaceutic.** | 2 | 2 | 2 |
|  | Terminologia clinică. Noţiuni generale. Elemente terminologice prepozitive în formarea termenilor clinici. Denumiri de specialități medicale, metode de investigare, intervenții chirurgicale**.** Elemente terminologice postpozitive de origine elenă ce indică: patologii, metode de tratament, ştiinţă, modalităţi de examinare referitor la procesele fiziologice și funcțiile organismului.**Testul Nr. 2. Construcţia termenilor clinici.** | 2 | 2 | 2 |
|  |  | **10** | **10** | **10** |
|  | **Examen** |  |  |  |

**VI. OBIECTIVE DE REFERINŢĂ ŞI UNITĂŢI DE CONŢINUT**

| **Obiective** | **Unităţi de conţinut** |
| --- | --- |
|  **1. Terminologia Anatomică**  |
| 1. Să definească necesitatea utilizării Limbii latine ca limba de comunicare pentru medici și farmaciști.
2. Să cunoască originile, evoluția și specificul limbii latine în tangențe cu limba greaca.
3. Regulile de pronunțare și accentuare corectă a termenilor latini și a celor de origine greaca.
4. Să demonstreze dexteritățile esențiale fonetice în lexicul medicinal și farmaceutic.
5. Să se integreze în activitatea profesională şi în viaţa cotidiană cu întregul arsenal de cunoştinţe ce ţin de istoria şi cultura civilizaţiei antice.
6. Să realizeze integrarea interdisciplinară prin ilustrarea fenomenelor fonetice la nivelul diferitor sisteme terminologice.
 | Tema 1. Incursiune istorică. ,,Lingua Latina est fundamentum linguae nostrae’’. Latina ca limbă a terminologiei internaţionale. Considerațiuni asupra structurii terminologiei medicale și farmaceutice în limba română. Elemente de fonetică. Nomenclatura anatomică. Substantivul. Categoriile gramaticale. Forma lexicografică. Desinenţele cazuale ale substantivelor de declinările I, II, III, IV, V (pentru Nom.- Gen. sing. şi plur.) Structura termenului anatomic. |
|  |
| 1. Să definească oral forma lexicografică a termenilor medicali şi farmaceutici.
2. Să cunoască identificărea categoriilor gramaticale gen, număr, caz, etc. ) folosind metalimbajul respectiv, multiple reguli de gramatică ce vizează categoriile gramaticale fundamentale ale limbii latine.
3. Să demonstreze asimilarea conștientizată a termenilor excluzându-se memorarea lor.
4. Să aplice normele gramaticale la construirea termenilor anatomici.
5. Să integreze elementele de analiză gramaticală în lexicul anatomic.
6. În baza fondului terminologic greco – latin să creeze termeni medicali respectând normele ortoepice şi ortografice și paradigma declinării.

7. Să aplice cunoștințele acumulate și in alte disciplini cum ar fi anatomia, histologie, biologia. | **Tema 2.** Adjectivul. Categoriile gramaticale.Adjectivele de declinarea I-II. Terminaţii de gen. Forma lexicografică. Paradigma declinării. Acordul adjectivelor de decl. I-II cu substantivele determinate. Adjectivele de declinarea a III-a. Terminaţii de gen. Paradigma declinării. Acordul lor cu substantivul. Gradele de comparaţie ale adjectivelor latine. Procedee de formare a comparativului. Gradul superlativ. Procedee de formare. Acordul adjectivelor la gradul superlativ cu substantivele. Dublete greco-latine ale adjectivelor. |
| **Tema 3.** Declinarea a III-a a substantivului. Particularităţi specifice. Tipuri de declinare. Genul masculin, feminin, neutru. Desinenţe cazuale. Paradigma declinării. Terminaţii de gen. Excepţii de gen. Acordul substantivelor de genul masculin, feminin și neutru cu adjectivele de gr. I-II.Recapitularea subiectelor studiate. |
|  **2. Terminologia Farmaceutică** |
| 1. Să definească conexiunea între științele medicale și farmaceutice cu noțiuni, definiții, reguli pe care medicii și farmaciștii sunt obligați să le cunoască, să le înțeleagă și să le utilizeze adecvat.2. Să argumenteze necesitatea utilizării şi respectării corectitudinii elementelor terminologice folosite în Denumirile comune internaţionale ale medicamentelor, promovate în plan internaţional de Organizaţia Mondială a Sănătăţii.3. Să identifice în componenţa denumirilor triviale segmentele de frecvenţă ce comportă informaţii cu caracter anatomic, fiziologic, farmacologic, terapeutic (-alg-, -dol-, -press-, -tens-, -cor-, -card-, -vas-, -angi-, -allerg-, -mal-, -hypn-, -tranqu- etc. ).4.Să demonstreze capacitatea de a sintetiza cunoştinţele, de a observa şi a respecta topica rândului receptural.5. Să formuleze regulile de bază la prescrierea reţetelor conform actelor oficiale ale Ministerului Sănătăţii. | **Tema 4.** Verbul. Categorii gramaticale. Forma lexicografică. Determinarea temei verbului. Modul imperativ: procedee de formare. Prezentul conjunctiv pasiv. Modele de conjugare. Utilizarea conjunctivului în reţete. Verbul neregulat ,,fio, fieri’’. Modele recepturale cu formele verbale ,,fiat’’ şi ,,fiant’’. Prepoziţia în uzul medical. ET de circulație internațională. Denumirile plantelor medicinale. Nomenclatura chimică. Denumirile latine ale elementelor chimice. Procedee de formare a denumirilor de acizi. Denumirile internaţionale ale sărurilor. Procedee de formare. Denumiri de oxizi. Reţeta. Structura reţetei. Formele medicamentoase. Abrevieri utilizate în reţete. Structura termenului farmaceutic. Denumiri sistematice şi triviale ale substanţelor medicamentoase. Segmente de frecvenţă ce comportă informaţie cu caracter farmacologic. Plantele medicinale.**Testul Nr.1. Structura termenului farmaceutic.** |
|  |
|  **3. Terminologia Clinică** |
| 1. Să definească deprinderile practice de construire a termenilor clinici în baza dubletelor greco - latine, a elementelor pre - şi postpozitive. 2. Să cunoască dublete greco-latine, elemente terminologice pre-și postpozitive care servesc la construirea termenilor clinici. 3. Să demonstreze formarea și explicarea termenilor clinici să observe tangenţele şi conexiunile dintre acestea. 4. Să aplice exerciţiul creativ la însuşirea termenilor clinici.5. Să integreze lexicul studiat în relațiile cu colegii și cu pacienții din acest domeniu.6. Să actualizeze informațiile studiate anterior.7. Să aplice corect în comunicarea scrisă și orală elementele de terminologie medicală și normele gramaticale însușite. | **Tema 5.** Terminologia clinică. Noţiuni generale. Elemente terminologice prepozitive în structura termenilor clinici. Construcţia termenilor clinici prin afixare. Elemente terminologice postpozitive de origine elenă ce indică: patologii, metode de tratament, ştiinţă, modalităţi de examinare. Sufixele: -osis, -iasis, -itis, -oma etc în terminologia clinică. Elemente terminologice ce denotă schimbări patologice ale organelor, ţesuturilor, investigaţii terapeutice şi chirurgicale.**Testul Nr. 2. Construcţia termenilor clinici.** |
| **Examen** |

1. **COMPETENŢE PROFESIONALE (SPECIFICE (CS) ȘI TRANSVERSALE (CT)) ŞI FINALITĂŢI DE STUDIU**
2. **COMPETENȚE PROFESIONALE**

**CP1.** Executarea responsabilă a sarcinilor profesionale cu aplicarea valorilor și normelor eticii profesionale, precum și prevederilor legislației în vigoare.

**CP5.** Integrarea interdisciplinară a activității medicului în echipă cu utilizarea eficientă a tuturor resurselor.

**COMPETENȚE TRANSVERSALE**

**CT1.** Autonomie și responsabilitate în activitate.

**CT2.** Comunicarea eficientă și abilități digitale.

**CT4.** Dezvoltare personală și profesională.

.

**Finalități de studiu**

 Finalităţile de referinţă derivă din obiectivele generale ale disciplinei şi sunt structurate în baza unui ansamblu de activităţi speciale menite sa favorizeze achiziţionarea, interiorizarea, dezvoltarea şi consolidarea lexicului medical.

1. Să înţeleagă cuvintele şi sintagmele latine, reproducând exact informaţia recepţionată la audiere.
2. Să stabilească la audiere corelaţia între termeni şi structurile anatomice învăţate anterior.
3. Să-şi cultive deprinderile practice de construire a termenilor clinici în baza dubletelor greco - latine, a elementelor pre - şi postpozitive.
4. Să se axeze pe memorarea conştientă a termenilor şi reproducerea lor fidelă prin aplicarea celei mai eficiente metode-repetiţia.
5. Să analizeze integritatea lexicală prin observarea şi înţelegerea elementelor componente.
6. Să se integreze în activitatea profesională şi în viaţa cotidiană cu întregul arsenal de cunoştinţe ce ţin de istoria şi cultura civilizaţiei antice.
7. Să traducă corect din limba română în latină şi viceversa denumirile structurilor anatomice, termenii clinici și farmaceutici.
8. Să argumenteze utilizarea maximelor, aforismelor şi expresiilor medicale uzuale.

**Notă. Finalităţile disciplinei** (se deduc din competenţele profesionale şi valenţele formative ale conţinutuluui informaţional al disciplinei).

1. **LUCRUL INDIVIDUAL AL STUDENTULUI**

|  |  |  |  |  |
| --- | --- | --- | --- | --- |
| Nr. | Produsul preconizat | Strategii de realizare | Criterii de evaluare | Termen de realizare |
| 1. | Pregătirea și susținerea prezentărilor /portofoliilor | Selectarea temei cercetării, /proiectului /prezentării PowerPoint-tema, scopul, rezultate, concluzii, aplicații practice, bibliografie.  | Volumul de muncă, gradul de pătrundere în esența temei proiectului, nivelul de argumentare științifică, calitatea concluziilor, elemente de creativitate, formarea atitudinii. | Pe parcursul semestrului |
| 2. | Realizarea sarcinilor cu caietul de lecții practice | Rezolvarea sarcinilor din caiet de a analiza informația și exercițiile de la tema respectivă sau selectarea informației suplimentare și bibliografia suplimentară.  | Volumul de muncă, rezolvarea problemelor de situație, abilitatea formulării concluziilor | Pe parcursul semestrului |
| 3. | Lucrul cu sursele informaționale | Lecturarea materiei din manualul la tema respectivă, citirea întrebărilor din temă, de luat cunoștință cu lista surselor informaționale la tema respectivă. Formularea generalizărilor și concluziilor referitoare la importanța subiectului/temei. | Capacitatea de a extrage esențialul, abilități interpretative, volumul muncii | Pe parcursul semestrului  |

1. **sugestii metodologice de predare-învăţare-evaluare**
* ***Metode de predare şi învăţare utilizate:***

 Responsabilii de cursul Limba Latină aplică metode, tehnici şi procedee de lucru eficiente, apropiate esenţei acestei disciplini şi adecvate scopurilor şi obiectivelor trasate.

 La etapa incipientă a cursului, pentru a transmite un volum mare de informaţie sunt aplicate metodele clasice de comunicare: expozitive şi interogative (discursul, observaţia, comparaţia, dialogul, inducţia, deducţia, interogarea (frontală / individuală ) repetiţia, exerciţiul, cu prestarea suporturilor informaţionale scrise şi imagistice, nefiind subestimată participarea studentului.

 Pe măsură ce studenţii îşi aprofundează cunoştinţele şi le adaptează la un nou stil de învăţare, se apelează la metode ce pun sub tensiune capacitatea studentului şi stimulează implicarea lui: problematizarea, metode euristice ( creative ) care pun accentul pe promovarea gîndirii productive, care favorizează învăţarea prin cercetare, descoperire – exerciţiul, elaborarea referatelor, teste cu elemente de creaţie etc.; analiza şi sinteza – metode universale care îmbină gîndirea cu acţiunea; metode interactive – participative fondate pe principiul cooperării: lucrul în grup, dezbaterea, dialogul. Selectarea metodelor aplicate în practica de predare au drept scop sporirea motivaţiei interioare, educarea unei atitudini pozitive interesate şi conştiente faţă de efortul intelectual solicitat de procesul de achiziţionare a cunoştinţelor şi competenţelor, crearea situaţiilor de receptivitate maximă a informaţiei şi de învăţare eficientă.

* ***Strategii/tehnologii didactice aplicate*** *(specifice disciplinei)*

 Strategiile didactice aplicate in cursul orelor de limba latina duc la dezvoltarea si exersarea proceselor psihice și motorii, simultan cu însușirea cunoștințelor, formarea deprinderilor, dezvoltărilor aptitudinilor, opiniilor, convingerilor, sentimentelor prin dezbaterea schimbului organizat de idei cum ar fi discuția de grup, ,,Masa rotundă “, ,, Braistorming”, discuția Philips.

 Prezentarea unor situații problemă cu mai multe alternative de rezolvare, care generează studenților incertitudine, curiozități și dorință de descoperire a soluțiilor. Studenții implică mijloacele media electronice la lecția de Limba latină, în timpul individual şi pentru comunicare. Aceste competenţe se referă la gândirea logică şi critică, la abilităţile de management a informaţiei la standarde înalte, si la abilităţile de comunicare dezvoltate atât la nivelului studierii cît si la nivelul asimilării materiei propuse incluzând ,,Controversa creativă” , ,,Portofoliu”, ,,Studiul de caz”, ,,Tehnica focus-grup”, ,,Exercițiului” etc.

* ***Metode de evaluare*** *(inclusiv cu indicarea modalității de calcul a notei finale)*

 Evaluarea este administrată pe tot parcursul desfăşurării procesului de instruire şi îşi asumă funcţiile de a determina valoarea achiziţiilor, nivelul rezultatelor; de a detecta punctele slabe ale învăţării pentru a analiza actele de predare şi a adopta măsuri adecvate ameliorării sau optimizării procesului instructiv.

* **Curentă**:

Control frontal sau/și individual, care se realizează prin:

(a) aplicarea testelor docimologice;

(b) rezolvarea exercițiilor;

(c) analiza termenilor medicali;

(d) traducerea textelor

(e) lucrări de control;

* **Finală: Examen**

**Nota finală** se va alcătui din nota medie anuală – 3 note (2 evaluări curente și lucrul individual, (cotă parte 50 %), nota de la examen (cotă parte 50 %).

Nota medie anuală și notele tuturor etapelor de examinare finală (test scris, test oral) vor fi exprimate în numere conform scalei de notare (conform tabelului), iar nota finală obținută va fi exprimată în număr cu două zecimale, care va fi trecută în carnetul de note.

**Modalitatea de rotunjire a notelor la etapele de evaluare**

|  |  |  |
| --- | --- | --- |
| Grila notelor intermediare (media anuală, notele de la etapele examenului)  | Sistemul de notare național | EchivalentECTS |
| **1,00-3,00** | **2** | **F** |
| **3,01-4,99** | **4** | **FX** |
| **5,00**  | **5**  | **E** |
| **5,01-5,50**  | **5,5**  |
| **5,51-6,0**  | **6**  |
| **6,01-6,50**  | **6,5**  | **D** |
| **6,51-7,00**  | **7**  |
| **7,01-7,50**  | **7,5**  | **C** |
| **7,51-8,00**  | **8**  |
| **8,01-8,50**  | **8,5**  | **B** |
| **8,51-8,00**  | **9**  |
| **9,01-9,50**  | **9,5**  | **A** |
| **9,51-10,0**  | **10**  |

*Neprezentarea la examen fără motive întemeiate se înregistrează ca “absent” şi se echivalează cu calificativul 0 (zero). Studentul are dreptul la 2 susţineri repetate ale examenului nepromovat.*

Nota medie anuală și notele tuturor etapelor de examinare finală (asistate la calculator, testare, răspuns oral) - toate vor fi exprimate în numere conform scalei de notare (conform tabelului), iar nota finală obținută va fi exprimată în număr cu două zecimale, care va fi trecută în carnetul de note.

*Neprezentarea la examen fără motive întemeiate se înregistrează ca “absent” şi se echivalează cu calificativul 0 (zero). Studentul are dreptul la 2 susţineri repetate ale examenului nepromovat.*

1. **Bibliografia recomandată:**

*A. Obligatorie:*

1. Mârza E., Ştefârţa E., Ghicavâi R., Gladun R., Negru N., Limba latină şi bazele terminologiei medicale. Centrul editorial poligrafic Medicina, Chişinău, 2006;
2. Чернявский М., Латинский язык и основы медицинской терминологий, Москва, 2003;

 *B. Suplimentară:*

1. Stamat M., Limba latină (Manual pentru studenţii de la profilurile „Biologie” şi „Farmacie”), Chişinău, 2002;
2. Ştefăneţ M. Anatomia omului, vol. I, Centrul editorial poligrafic Medicina, Chişinău, 2007;
3. Ştefăneţ M., Ştefăneţ I., Anatomia preventivă sau substratul morfofuncţional al sănătăţii. Centrul editorial poligrafic Medicina, Chişinău, 2005;
4. Proverbe şi zicători latine, Bucureşti, 1976;
5. Bejenaru V., Bejenaru G., Dicţionar medical rus-român, Chişinău, 1991;
6. Guţu G. Dicţionar latin-român, Ed. ştiinţifică şi enciclopedică, Bucureşti, 1983;

15. Larousse, Dicţionar de medicină, Univers enciclopedic, Bucureşti, 1998;

16. Stăureanu M. Dicţionar român-latin, Ed. Viitorul românesc, Bucureşti, 1984.